SK Úradný vestník Európskej únie C 89/16

Na tieto informácie sa upozorňujú: MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), „Hizballah Military Wing“ (známy tiež ako „Hezbollah Military Wing“, známy tiež ako „Hizbullah Military Wing“, známy tiež ako „Hizbollah Military Wing“, známy tiež ako „Hezballah Military Wing“, známy tiež ako „Hisbollah Military Wing“, známy tiež ako „Hizbu’llah Military Wing“ známy tiež ako „Hizb Allah Military Wing“, vrátane „Jihad Council“ [a všetkých jednotiek, ktoré sa k nej hlásia vrátane Organizácie pre vonkajšiu bezpečnosť (External Security Organisation)], „ĽUDOVÝ FRONT ZA OSLOBODENIE PALESTÍNY (PFLP)“), „ĽUDOVÝ FRONT ZA OSLOBODENIE PALESTÍNY – HLAVNÉ VELITEĽSTVO, (alias PFLP – hlavné veliteľstvo)“, „FUERZAS ARMADAS REVOLUCIONARIAS DE COLOMBIA“ – „FARC“ („Revolučné ozbrojené sily Kolumbie“) – osoby, skupiny a subjekty uvedené na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

[pozri prílohu k vykonávaciemu nariadeniu Rady (EÚ) 2017/150 z 27. januára 2017]

(2017/C 89/02)

Tieto informácie sú určené uvedenej osobe, skupinám a subjektom, ktoré sa nachádzajú na zozname vo vykonávacom nariadení Rady (EÚ) 2017/150 (1).

Nariadením Rady (ES) č. 2580/2001 (2) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutej osobe a dotknutým skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov tejto osobe a týmto skupinám a subjektom.

Rada získala nové informácie v súvislosti so zaradením tejto osoby a týchto skupín a subjektov na uvedený zoznam. Rada po zvážení týchto informácií príslušným spôsobom zmenila odôvodnenia.

Dotknutá osoba a dotknuté skupiny a subjekty môžu požiadať o aktualizované odôvodnenia Rady, v ktorých sa uvádzajú dôvody ich ponechania na uvedenom zozname, na tejto adrese:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

Takáto žiadosť by sa mala predložiť do 27. marca 2017.

Dotknutá osoba a dotknuté skupiny a subjekty môžu kedykoľvek zaslať Rade na uvedenú adresu žiadosť o opätovné zváženie rozhodnutia zaradiť ich na uvedený zoznam alebo ich na tomto zozname ponechať, a to spolu so všetkými sprievodnými dokladmi. Takéto žiadosti sa po doručení posúdia. V tejto súvislosti sa dotknuté osoby, skupiny a subjekty upozorňujú na pravidelnú revíziu tohto zoznamu, ktorú Rada vykonáva podľa článku 1 ods. 6 spoločnej pozície 2001/931/SZBP (3). Aby Rada mohla posúdiť žiadosti pri najbližšej revízii, mali by sa predložiť do 12. apríla 2017.

Dotknutá osoba a dotknuté skupiny a subjekty sa upozorňujú na možnosť podať príslušným orgánom príslušných členských štátov uvedeným v prílohe k predmetnému nariadeniu žiadosť, aby im vydali povolenie použiť zmrazené finančné prostriedky na základné potreby alebo konkrétne platby v súlade s článkom 5 ods. 2 uvedeného nariadenia.

(1) Ú. v. EÚ L 23, 28.1.2017, s. 3.

(2) Ú. v. ES L 344, 28.12.2001, s. 70.

(3) Ú. v. ES L 344, 28.12.2001, s. 93.